stanford-oval/wikipedia huggingface dataset:
יאן נפומניאשצ'י
הישגים בולטים > מ-2011

בנובמבר 2011, נפומניאשצ'י חלק מקום 3–5 עם וסילי איוונצ'וק וסרגיי קריאקין בתחרות הזיכרון לטל במוסקבה. התחרות הייתה בקטגוריה 22.
במאי 2013, נפומניאשצ'י חלק מקום 1–8 עם אלכסנדר מואיסיינקו, יבגני רומנוב, אלכסנדר בליאבסקי, קונסטנטין לופולסקו, פרנסיסקו ואלחו פונס, סרגיי מובססיאן, הראנט מלקומיאן, אלכסיי דרייב ויבגני אלכסייב באליפות אירופה לבודדים. חודש לאחר מכן, נפומניאשצ'י סיים שני, לאחר שחריאר ממדיארוב באליפות העולם בשחמט מהיר, שנערכה בחנטי-מנסיסק. באוקטובר 2013, הוא חלק עם פטר סבידלר את המקום הראשון באליפות רוסיה אך מוקם שני עקב איכות נקודותיו.
במהלך שנת 2013, דירוג נפומניאשצ'י בבליץ נסק מ-2689 בינואר ל-2830 בדצמבר.
נפומניאשצ'י זכה במדליית כסף באליפות העולם בבליץ שנערכה בדובאי. באוגוסט, בפסטיבל השחמט הבינלאומי החמישי "ירוסלב החכם" בירוסלבל, הוא ניצח באליפות האלופים, אירוע שחמט מהיר שנערך בסיבוב כפול בו משתתפים שישה אלופי אירופה בשנים 2009-2014. באליפות העולם למשחקי מחשבה, שהתקיימה בדצמבר בבייג'ינג, נפומניאשצ'י זכה במדליית זהב לגברים בשחמט בסקי (כל שחקן משחק מול יריבו בו זמנית שני משחקים עם שעונים, באחד הוא לבן ובשני שחור).
באפריל 2015, נפומניאשצ'י ניצח בתחרות אירופלוט בפעם השנייה בקריירה שלו, בגוברו על דניל דובוב באיכות נקודותיו, וכך זכה להשתתף בתחרות דורטמונד. מיד לאחר סיום התחרות, הוא גם ניצח בתחרות אירופלוט בבליץ. בהמשך אותה שנה, בחודש ספטמבר, הוא ניצח בתחרות מוסקבה בבליץ חודש מאוחר יותר, זכה במדליית הכסף באליפות העולם בשחמט מהיר בברלין.
נפומניאשצ'י זכה בתחרות האינאן שהתקיימה בחודש יולי ובאליפות לזכר טל באוקטובר.
ב-2016 הוא ניצח בתחרות השחמט לזכר טל (קטגוריה 21).
באולימפיאדת השחמט 2016, הוא זכה במדליית ארד קבוצתית ובמדליית כסף אישית על תוצאתו בלוח הרביעי בנבחרת רוסיה.
בדצמבר 2017 הוא סיים במקום השלישי באליפות העולם בשחמט מהיר.
בשנת 2019 זכה ביחד עם נבחרת רוסיה באליפות העולם בשחמט לנבחרות.
במאי 2019 זכה בגרנד פרי מוסקבה במסגרת סבב הגרנד פרי בשחמט. בדצמבר של אותה שנה זכה בגרנד פרי ירושלים. זכיותיו אלו הקנו לו את המקום השני בסבב הגרנד פרי וכרטיס לתחרות המועמדים 2020.
במרץ 2020 השתתף בתחרות המועמדים וסיים את הסיבוב השביעי במקום השני עם ארבע וחצי נקודות, כשלפניו מקסים ושייה-לגראב בשוויון נקודות. תחרות המועמדים הופסקה לאחר סיבוב זה בגלל התפרצות מגפת הקורונה. באפריל 2021, חודשה תחרות המועמדים ונפומניאשצ'י הבטיח את זכייתו בתחורת בסיום הסיבוב ה־13 לאחר שצבר שמונה וחצי נקודות.
באליפות העולם בשחמט 2021 שהתקיימה בנובמבר-דצמבר בדובאי הוא הפסיד למגנוס קרלסן. בסוף דצמבר זכה במדליית הכסף באליפות העולם בשחמט מהיר לאחר שסיים עם 9.5 נקודות מתוך 14. במשחק האליפות הפסיד 0.5–1.5 לנודירבק אבדוסאטורוב.
ביוני 2022 הבטיח בתחרות המועמדים את השתתפותו בתחרות, כשהוא מנצח 5 משחקים ומסיים 8 משחקים בתיקו, מה שהציב אותו בסוף הסיבוב שלפני אחרון עם 9 נקודות, מרחק של נקודה וחצי מרב-אמן היקארו נקמורה שניצב במקום השני.
בסוף 2024 נפומניאשצ'י חלק מקום ראשון עם מגנוס קרלסן בתחרות השח המהיר "2024 FIDE World Blitz".
מבחר תחרויות בהן השתתף

אולימפיאדות השחמט 2014, 2016
אליפות אירופה בשחמט 2015
תחרות השחמט לזכר טל 2016
תחרות העל טאטא סטיל 2017, 2019, 2020
גביע סינקפילד 2017
גביע העולם בשחמט 2017
תחרות המועמדים 2020, תחרות המועמדים 2022, תחרות המועמדים 2024
אליפות העולם בשחמט 2021
אליפות העולם בשחמט 2023
2024 FIDE World Blitz
השתתפות באולימפיאדת השחמט

בין השנים 2010 ל-2018 השתתף יאן נפומניאשצ'י ב-4 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  2010 | 1 | רוסיה | 2706 | 6.5 מ-9 | 4+ 5= 0- | 72.2 | 6 קבוצתי, 3 אישי |
|  2014 | עת | רוסיה | 2714 | 6.5 מ-9 | 4+ 5= 0- | 66.7 | 4 קבוצתי, 3 אישי |
|  2016 | 4 | רוסיה | 2740 | 8 מ-10 | 7+ 2= 1- | 80.0 | 3 קבוצתי |
|  2018 | 2 | רוסיה | 2768 | 7.5 מ-10 | 5+ 5= 0- | 75.0 | 3 קבוצתי, 2 אישי |
מד כושר

קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
חתונה ישראלית

| --- | --- |
 סוגה:  דוקומנטרי
 יוצרים:  נפתלי גליקסברג
 בימוי:  עונה ראשונה: נפתלי גליקסברג, עידית אברהמי, תמר ברקאי, גל גבאי, רן לנדאו; עונה שנייה: רן לנדאו, שרון הרמן, טל חכים, תמר ברקאי.
 ארץ מקור:  ישראל
 שפות:  עברית
 מספר עונות:  2
 מספר פרקים:  עונה ראשונה: 5; עונה שנייה 6
 הפקה
 מפיק:  נפתלי גליקסברג 
 מפיקים בפועל:  נפתלי גליקסברג, אפרת דרור - אולפני הרצליה; בשיתוף עם שידורי קשת.
 חברת הפקה:  נפתלי גליקסברג, אפרת דרור - אולפני הרצליה; בשיתוף עם שידורי קשת.
 אתר צילומים:  ישראל
 צלמים:  יוחאי עצמון
 אורך פרק:  כ-35 דקות
 שידור
 רשת שידור:  yes
 רשת שידור בישראל:  yes דוקו
 תקופת שידור מקורית:  עונה ראשונה: 31 בדצמבר 2008; עונה שנייה: 25 באוקטובר 2010 – הווה
 קישורים חיצוניים
 http://yes.walla.co.il/?w=2/7955
 
חתונה ישראלית היא סדרת טלוויזיה ישראלית דוקומנטרית בת שתי עונות, המלווה זוגות בדרך לחתונה. סיפורי האהבה השזורים זה בזה חושפים בכל פעם חתך אחר בחברה הישראלית ואופי אחר של אהבה, זוגיות ומשפחה. הסדרה היא על אהבה, זוגיות, חלום ומציאות, יחסים, הורים וילדים ועל איך כל אלה מתנגשים במציאות הישראלית.  העונה הראשונה עלתה ב-31 בדצמבר 2008, העונה השנייה עלתה ב-25 באוקטובר 2010 בערוץ yes דוקו.
יש לה את זה (סדרת טלוויזיה)

| --- | --- |

 סוגה:  דרמה קומית קומדיה רומנטית
 יוצרים:  דנה עדן מיכל מונצז' אבנר ברנהיימר
 כותבים:  מיכל מונצ'ז אבנר ברנהיימר יאיר פרי
 בימוי:  אריאל בנבג'י
 שחקנים:  ניב סולטן עוז זהבי מגי אזרזר דני שטג מאור שוויצר מיה דגן אקי אבני
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  12
 הפקה
 מפיק:  דנה עדן שולה שפיגל מפיקה ראשית: דנה נאור הכהן מפיק בפועל: יונתן אלספל
 אתר צילומים:  ישראל
 אורך פרק:  36–40 דקות
 שידור
 רשת שידור:  קשת 12
 תקופת שידור מקורית:  4 במרץ 2018 – 30 במאי 2018
 קישורים חיצוניים
 https://www.mako.co.il/tv-she-has-got-it
 דף התוכנית ב-IMDb
יש לה את זה היא סדרת דרמה קומית וקומדיה רומנטית ישראלית שמשודרת החל מה-4 במרץ 2018 בקשת 12. הסדרה עוסקת בנטלי לוי, בחורה מאשקלון שחולמת להיות מעצבת אופנה, ומגיעה לתל אביב במטרה להגשים את חלומה. הסדרה נוצרה על ידי דנה עדן, מיכל מונצ'ז ואבנר ברנהיימר. בנוסף, הכריזה ההפקה על רצונה להעלות עונה שנייה לסדרה אך הוקפאה בשל התפרצות מגפת הקורונה, ונדחתה עד שנודע כי לא תחודש.
עלילה

נטלי (ניב סולטן) היא בחורה מאשקלון שמחפשת עבודה ומגיעה לתל אביב לראיון אצל רפאל "רפא" אוזן (אקי אבני). בתחילת הדרך היא מעצבת את שמלת החתונה של שירז  אוחיון (מגי אזרזר), זמרת לאומית פופולרית  שמתחתנת בתחילת הסדרה. לאחר שרפאל גונב את שמלת הכלה שעיצבה נטלי ומצהיר שהיא שלו, מה שמתגלה בערב החתונה לשירז וליאור כשקר, מוצעת פשרה בה נטלי הופכת לסטיילסטית האישית של שירז אך לא מספרת שהשמלה שלה. בעלה של שירז, ליאור אלימלך (עוז זהבי) מתאהב בנטלי בעוד נטלי מאורסת לשחר. לאחר ששחר נפצע בצבא, נטלי חוזרת לאשקלון ועוזבת את חלומה.
בעקבות מקרה של הטרדה מינית על ידי שר הביטחון, נטלי עוזבת את שחר וחוזרת לתל אביב והרומן שלה עם ליאור מתחזק. היא נרשמת לתחרות מעצב השנה, מכיוון שנרשמה מאוחר עליה למהר במציאת ספונסר ותופרות. נטלי מוצאת ספונסרית, ורד סוויסה, חברתה מהעבר שהכירה כשעבדה אצלה בסופר, וחברותיה מעבודתה הקודמת, אולגה והודנה, עוזרות לה בתפירה.
מעסיקה לשעבר של נטלי, רפאל, משתתף גם הוא בתחרות מעצב השנה, אך הוא אינו מצליח לעצב אף בגד. והוא משתמש במחברת סקיצות של נטלי ללא רשותה. בפרק האחרון שירז מגלה על הרומן של ליאור ונטלי, מאיר מפסיל את נטלי כיוון שכביכול נטלי העתיקה מרפאל את הבגדים שהוא גנב ממנה. שירז מבקשת מנטלי שתקנה לה בדיקת הריון אך זה מראה לשירז שאין הריון ושירז מבואסת וליאור שמח שיכול להיות עם נטלי.
רגע לפני סוף התחרות שירז מציעה לנטלי שהיא (שירז) תודה שרפאל גנב את כל הקולקציה ממנה (נטלי) וגם על שמלת הכלה שנגנבה ממנה, אך רק בתנאי שתוותר על ליאור. נטלי לא מסכימה לכך ומעדיפה להיות עם ליאור. רפאל זוכה בתחרות מעצב השנה ורפי וורד הופכים לזוג, לפני עלייתה לבמה שירז מגלה שהיא בהריון דרך בדיקות דם שקיבלה לנייד שלה.
בסוף הפרק האחרון מבטם של נטלי וליאור נפגשים למשך דקה ארוכה בה נטלי שמחה בהתחלה אך לאחר שרואה שליאור מאוכזב הבעת פניה הופכת מבולבלת והפרק מסתיים בכך שליאור הולך.
דמויות > דמויות ראשיות

נטלי לוי (ניב סולטן): הדמות הראשית של הסדרה. היא בחורה אשקלונית שמגיעה לתל אביב כדי להפוך להיות מעצבת אופנה. נטלי היא בחורה אופטימית, חיננית וטובת לב. בתחילת הסדרה היא מאורסת לבן זוגה שחר אך במהלך הסדרה מתאהבת בליאור.
ליאור אלימלך (עוז זהבי): זמר ובעלה של שירז. במהלך הסדרה מתאהב בנטלי ומפסיק להרגיש לאשתו שירז, אך מגלה בסופו של דבר ששירז בהריון ממנו.
שירז אוחיון (מגי אזרזר): זמרת מפורסמת, נשואה לליאור ומגלה שהיא בהריון מליאור.
שחר פרנקו (מאור שוויצר): סרן בצה"ל וארוסה לשעבר של נטלי. אובססיבי לנטלי ומאוהב בה מאוד. לא מחבב את ליאור.
ורד סמולנסקי (מיה דגן): בעלת רשת סופר מרקטים. עוברת גם היא לתל אביב. רווקה שמחפשת זוגיות ובמהלך הסדרה נהיית בת זוגו של רפי לוי, אביה של נטלי שאותה היא אוהבת מאוד.
רפאל אוזן (אקי אבני): סטייליסט הומוסקסואל שהפך למעצב אופנה כושל. ידיד של שירז. זכה בתחרות מעצב השנה. נטפל לנטלי מההתחלה ומקנא בה. דמותו ממשיכה להופיע גם בסדרה מקיף מילאנו.
דמויות > דמויות משניות

רפי לוי (דני שטג): אביה של נטלי חי באשקלון עם אחיה של נטלי, ים. נהיה לבן זוגה של ורד סמולנסקי לאחר שבהתחלה לא ממש חיבב אותה.
ים "ימי" לוי (אדם גבאי): אחיה של נטלי. ילד פסימי וקצת ממורמר וזאת בגלל טראומות מהעבר והגירושין של הוריו.
אולגה (סבטלנה דמידוב): עובדת עם נטלי בחנות הסטיילינג של רפאל. חברה טובה של הודנה.
הודנה (סמירה סרייה): עובדת עם נטלי בחנות הסטיילינג של רפאל. חברה טובה של אולגה.
מאיר טולדנו (רון שחר): מפיק את תחרות "מעצב השנה".
יוכי (ענת וקסמן): אשת ראש הממשלה.
אורי (אלינה לוי): עיתונאית רכילות.
עמית(תום אבני): מנחה טלוויזיה, היה בעבר בן זוגה של שירז.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 4 במרץ 2018 | 30 במאי 2018 |
פרקים > עונה 1

| פרקי העונה הראשונה> מספר הפרק | פרקי העונה הראשונה> שם הפרק | פרקי העונה הראשונה> תאריך שידור מקורי | פרקי העונה הראשונה> מדרוג |
| --- | --- | --- | --- |
| 1 | פרק הבכורה | 4 במרץ 2018 | 12.8% |
| 2 | ליאור והדיילת | 11 במרץ 2018 | 12.3% |
| 3 | מס הכנסה | 18 במרץ 2018 | 12.3% |
| 4 | פרח נדיר | 25 במרץ 2018 | 11.8% |
| 5 | נטלי עוברת לתל אביב | 8 באפריל 2018 | 12.8% |
| 6 | רבנות | 15 באפריל 2018 | 12.4% |
| 7 | אש או טראש | 24 באפריל 2018 | 11.8% |
| 8 | הנדר של נטלי | 1 במאי 2018 | 16.1% |
| 9 | אנה הופ דוגמנית על | 15 במאי 2018 | 11.2% |
| 10 | נטלי ושר הביטחון | 17 במאי 2018 | 13.6% |
| 11 | הקולקציה של נטלי | 23 במאי 2018 | 11% |
| 12 | התחרות | 30 במאי 2018 | 12.7% |
הערות שוליים

↑  ורד פוליאק,'"`UNIQ--nowiki-00000002-QINU`"'‏"יש לה את זה": 7 דברים שפספסנו בפרק הבכורה, באתר ‏מאקו‏, 4 במרץ 2018
↑  מיכל ישראלי,'"`UNIQ--nowiki-00000004-QINU`"'‏פאן לה במקסימום: "יש לה את זה" באה לעשות שמח, באתר ‏מאקו‏, 5 במרץ 2018
↑  מערכת תכניות קשת,'"`UNIQ--nowiki-00000006-QINU`"'‏אזהרת ספוילר: 12 דברים על "יש לה את זה", באתר ‏מאקו‏, 25 בפברואר 2018
↑  ערן סויסה,'"`UNIQ--nowiki-00000008-QINU`"'"יש לה את זה": לא תהיה עוד עונה, באתר ישראל היום, 30 בדצמבר 2020
↑  רייטינג, באתר העין השביעית
| 0 | 1 | 2 |
| --- | --- | --- |
| 2017: להיות איתה | פרסי נבחרי השנה של פרוגי - סדרת הדרמה של השנה  2018: יש לה את זה | 2020: תאג"ד 2 |
גידול צמחים בחלל

לאור הידיעה שהצרכים הבסיסיים לגידול צמחים הם אדמה, מים ואור, בחלל מגדלים צמחים בשיטה שונה כאשר אין שימוש באדמה ויש הגבלה בנוכחות המים באופן משמעותי.
גידול צמחים בחלל הוא תהליך ידידותי לסביבה שנעשה ללא אדמה ועם מעט מאוד מים. הוא מאפשר לצמחים לגדול באוויר או בערפל בסביבה שהיא נקייה מאדמה או כל כלי אחר. התהליך מכונה גם הידרופוניקה.
למעשה, הצמחים הגדלים בשיטה הידרופוניקה גדלים במעבדה של נאס"א החל משנת 1960. אולם, הניסויים הרציניים של נאס"א בגידול הצמחים בחלל החלו רק בשנת 1990. בניסויים שהתקיימו על סיפונה של מעבורת החלל ותחנת החלל הבינלאומית השתמשו בעקרונות האירופוניקה וחשפו צמחים לתנאי מיקרוגרביטציה.
יתרונות השימוש בעקרונות האירופוניקה

שימוש בעקרונות האירופוניקה מאפשר ייצור מזון נקי בצורה יעילה ומהירה. הצמחים הגדלים על פי עקרונות האירופוניקה נחשבים לצמחים בריאים ומזינים יותר, הודות ליכולתם לספוג כמות גדולה יחסית של וויטמינים ומינרלים וכן הם משמשים מקור פוטנציאלי למיי שתייה נקיים וחמצן טרי. יתרון נוסף הוא ששיטת גידול זו מתבססת על גידול צמחים בסביבה נקייה וסטרילית ולכן היא מפחיתה באופן משמעותי את הסכנות למחלות ולזיהומים בצמחים מן האדמה או מכל מצע גידול אחר. ניתן לציין כי מערכת השורשים של הצמחים שוהה באוויר וכך השתילים לא נמתחים או נובלים בזמן התפתחות השורשים וכך ניתן להעבירם בקלות למצע גידול אחר בלי לגרום לפגיעה בצמיחה וההתפתחות של הצמחים.
המטרות בגידול הצמחים בחלל

1.האסטרונאוטים אשר נמצאים בחלל ובתנאיו זקוקים למזון כחלק מתנאי החיים.
גידול הצמחים בחלל ומחקרו יוכלו לאפשר לאותם האסטרונאוטים לקבל מזון בריא מאוזן וטעים יותר מאשר אכילה ממזונות משומרים.
2.הציפייה והמטרה היא לדעת לגדל צמחים בחלל, ולשם כך עורכים ניסויים.
3. אספקת חמצן וסינון פחמן דו-חמצני- הצמחים מספקים חמצן לבני האדם על פי תהליך הפוטוסינתזה.
4. שיפור אפקט פסיכולוגי על מצב רוחם של האסטרונאוטים- הטיפול בצמחים בזמן שהותם בתחנת החלל הבינלאומית יוכל לרומם את רוחם של האסטרונאוטים ששוהים זמן רב בתוך תחנת החלל הבינלאומית עם מכשירים אלקטרונים המקיפים אותם.
הניסויים

ניסויים בגידול צמחים היו גם בשנים הראשונות של עידן החלל, אך מחקרים ארוכי טווח החלו עם פעילותם של תחנות החלל.
הניסויים > מחקרים על סיפון תחנת החלל "מיר"

בשנת 1997, בוצעו מחקרים בחסות נאס"א על סיפונה של תחנת החלל "מיר".
במסגרת המחקרים, המדענים חקרו את צמיחתם של פולי ושתילי שעועית האזוקי.
שתי קבוצות הצמחים דושנו עם חומרים אורגניים לתזונה ובקרת מחלות. בעוד שהשעועית גדלה באפס כבידה, ניסויי בקרה דומים הועברו כדי לראות איך קבוצה אחרת של זרעים ושתילים הגיבו על פני כדור הארץ. תוצאות המחקר היו שכל הזרעים נקלטו היטב אך הזרעים על סיפון ה”מיר” גדלו יותר מאלו שעל כדור הארץ והניסוי עם שעועית האזוקי על סיפון תחנת החלל מיר תרם לפיתוח מערכות המזרזות צמיחה המשמשות אותו כיום על כדור הארץ בהסתמך על תנאי גידול שעועית האזוקי בחלל.
הניסויים > תחנת החלל הבין-לאומית > מערכת וג'י

במאי 2014 הוקמה בתחנת החלל הבינלאומית מערכת וג'י (Veggie) המספקת לצמחים תאורה, חומרי דישון, מים וטמפרטורה המתאימה להתפתחותם. הצמחים גדלים במצע העשוי חימר שרוף. המערכת בוחנת כיצד הצמחים מתגברים על תנאי ה"מיקרו כבידה"- תנאי שבו כוח המשיכה הוא חסר השפעה. כבר לאחר כמה שבועות נקצר היבול הראשון של המערכת, אך האסטרונאוטים לא זכו ליהנות ממנו. היבול נשלח למעבדות בכדור הארץ, כדי לגלות אם הוא בטוח לשימוש. הירקות נבדקו ונמצאו ראויים לאכילה.
בתחילה התאורה שהאירה את הצמחים גרמה לצמחים לקבל גוון סגלגל. אף שהצמחים היו ראויים לשימוש גם בגוון זה, האסטרונאוטים התקשו לאכול מזון ש"לא נראה" כמו האוכל שאנו רגילים אליו ולכן שונתה התאורה, כדי שהצמחים יקבלו צבע ירוק יותר. הניסוי נמשך, ובאוגוסט 2015 זכו האסטרונאוטים לראשונה לאכול סעודה שכללה ירקות טריים – חסה אדומה, היישר מהחממה. לאחר מכן, החזון של נאס"א היה להצליח לגדל צמחים שיפריחו פרחים בחלל. בינואר 2016 שיתף האסטרונאוט האמריקני סקוט קלי תמונה בטוויטר בו הראה פרח מסוג זיניה פורח בתחנת החלל הבינלאומית.
הניסויים > תחנת החלל הבין-לאומית > Advanced Plant Habitat

בשנת 2017 נשלחה אל תחנת החלל הבין-לאומית מערכת APH ‏(Advanced Plant Habitat), בתרגום: "בית גידול צמחים מתקדם". מערכת זו משמשת כיורשת של מערכת וג'י. המערכת הותקנה ועובדת במקביל למערכת וג'י הוותיקה. ההבדל ביניהן הוא שמערכת APH דורשת פחות פעולות אחזקה בידי האסטרונאוטים.
החזון העתידי

נאס"א מתכננת במהלך שנות ה-30 של המאה ה-21 לשלוח משימה למאדים. בעקבות המרחק הרב שבין כדור הארץ ומאדים, משימה כזו עלולה להימשך כמה שנים. גידול הצמחים בחלל יאפשר להוסיף מזון טרי, מזין וטעים יותר לתזונת האסטרונאוטים שלא יצטרכו להסתמך על האספקה לתחנת החלל הבינלאומית.
בתרבות

בסרט "להציל את מארק וואטני", ובספר "לבד על מאדים" עליו הוא מתבסס, מגדל וואטני תפוחי אדמה באזור המגורים של האסטרונאוטים. תפוחי האדמה גדלים על מצע עפר שאסף ממאדים, באמצעות דישון שיצר מהפרשות חברי הצוות, ומים שהושגו בשרפת הידרזין עודף. לאחר שהצליח בגידוליו, וואטני מסביר: ”אומרים שברגע שאתה מגדל יבולים איפשהו, יישבת אותו באופן רשמי. אז טכנית, יישבתי את מאדים. בפרצוף שלך ניל ארמסטרונג!”.
הערות שוליים

↑  אירופוניקה בנאס”א | חקלאות העתיד הגיעה לחלל.
↑  אירופוניקה בנאס”א | חקלאות העתיד הגיעה לחלל.
↑  אירופוניקה בנאס”א | חקלאות העתיד הגיעה לחלל.
↑  יעל קליין,'"`UNIQ--nowiki-00000003-QINU`"'לגדל צמחים בחלל, ‏21/1/2016
↑  פריחה בחלל: זהו פרח החלל הראשון, באתר ynet, 19 בינואר 2016
↑  Mark Watney : They say once you grow crops somewhere, you have officially colonized it. So, technically, I colonized Mars. In your face, Neil Armstrong!
צמחים הגדלים על פי עקרונות הידרופוניקה
גידול צמחים באמצעות מערכת וג'י שבתחנת החלל הבינלאומית
פרח הזינה, הפרח הראשון שגדל בחלל באמצעות מערכת וג'י
כאן גרים בכיף

| --- | --- |

 סוגה:  קומדיית מצבים
 כותבים:  שירילי דשא (עונה 1–2) ארז אבירם (עונה 3)
 בימוי:  רועי פלורנטין (עונה 1) קובי חביה (עונה 2) עופר ויצמן (עונה 3)
 שחקנים:  נתי קלוגר גיא לואל דניאל מורשת מעיין אלוני טוני ברמן אילן דר עליזה רוזן קובי מרציאנו שירי גדני
 ארץ מקור:  ישראל ישראל
 שפות:  עברית 
 מספר עונות:  3
 מספר פרקים:  50
 הפקה
 מפיק:  מושיק פארן
 מפיקים בפועל:  טל מאור רונן, אפרת שמעיה דרור
 חברת הפקה:  אולפני הרצליה
 עורכים:  שירילי דשא, ארז בן הרוש, תמר מרום
 אורך פרק:  כ-25 דקות
 שידור
 רשת שידור:  ערוץ 10   ערוץ הילדים (ש.ח)   הוט בידור ישראלי (ש.ח)   זום (ש.ח)   yesVOD kids   אינטרנט (יוטיוב) (ש.ח)   ערוץ ההומור
 תקופת שידור מקורית:  14 ביוני 2010 – 29 ביוני 2012
 קישורים חיצוניים
 דף התוכנית ב-IMDb
 
כאן גרים בכיף היא קומדיית מצבים ישראלית ששודרה החל מ־14 ביוני 2010 ועד לסיומה ב־29 ביוני 2012 בערוץ 10 במשך 3 עונות ו־50 פרקים. הסדרה מבוססת על הסדרה הקנדית דוברת הצרפתית "Les Parent"(אנ') ("ההורים"). זו הסדרה המתוסרטת הארוכה ביותר של ערוץ 10, אחרי "החברים של נאור". העונה הראשונה שודרה בקיץ 2010, זכתה להצלחה, וחודשה לשתי עונות נוספות.
רקע

הסדרה מתארת משפחה ישראלית ממוצעת – אבא, אמא ושלושה ילדים, המתגוררת ברחוב הראשונים ברמת גן. כל פרק בסדרה מתאר כ־ 15-20 סצנות קומיות קצרות (בין 1–4 דקות לסצנה) הסובבות סביב נושא אחד. הפרקים אינם המשכים של פרקים קודמים, ואינם מתקשרים אחד אל השני באופן ישיר. הסדרה מתרכזת באירועים הלקוחים לכאורה מחיי היום־יום של משפחה ממוצעת בישראל ורוב הסצנות מתרחשות בבית משפחת שלו.
דמויות > משפחת שלו

ענת "שישי" שלו (שמש) (נתי קלוגר) – אימם של דניאל, עומרי ויהלי ואשתו של יאיר. פמיניסטית, נחשבת לבן אדם הכי בוגר בבית. דואגת לילדיה, בתה של ציפי ואחותה של שלי. רוצה מאוד בת. נוהגת לעיתים לרדת "ירידות" קלות על דניאל ועומרי, ומחשיבה את יהלי לא במודע כבן המועדף עליה.
יאיר "חומי" שלו (גיא לואל) – אביהם של דניאל, עומרי ויהלי ובעלה של ענת. שותף בחנות האופניים שלו ושל קובי. נחשב למעט לא אחראי, חובב שווארמה, קמצן ומקום הזמנת הפיצה המועדף עליו הוא "פיצה פצצה".
דניאל שלו (דניאל מורשת) – בנם הבכור של ענת ויאיר ואחיהם הגדול של עומרי ויהלי. מתנהג בסרקזם לעיתים קרובות. היה בן זוגה של נטשה בעונה הראשונה, בן זוגה של אלכס בעונה השנייה, בן זוגה של תמר בעונה השלישית. חברו הטוב של דימה.
עומרי שלו (מעיין אלוני) – בנם האמצעי של ענת ויאיר. אחיו הצעיר של דניאל ואחיו הגדול של יהלי. יאיר לפעמים נוהג לקרוא לו "איקי". מרבה להציק ליהלי, נחשב למופרע בבית הספר שלא טוב בלימודים. במהלך העונה השנייה מטופל על ידי פסיכולוגית בשם רויטל דקל אבינרי. חברו הטוב ביותר הוא גיא.
יהלי שלו (טוני ברמן) – בנם הצעיר של ענת ויאיר ואחיהם הקטן של עומרי ודניאל. תלמיד מצטיין וחכם, בעל עין עצלה. נוהג להלשין על אחיו ולבכות וליילל. עדיין ישן לפעמים במיטה של ההורים. מקנא לעיתים קרובות בחברתו לכיתה, סיון מטטוב. חברתו הטובה ביותר היא רומי.
| תפקיד | שם הדמות | עונה 1 | עונה 2 | עונה 3 |
| --- | --- | --- | --- | --- |
| אמא | ענת "שישי" שלו (שמש) | ראשית | ראשית | ראשית |
| אבא | יאיר "חומי" שלו | ראשי | ראשי | ראשי |
| אח גדול | דניאל שלו | ראשי | ראשי | ראשי |
| אח בינוני | עומרי שלו | ראשי | ראשי | ראשי |
| אח קטן | יהלי שלו | ראשי | ראשי | ראשי |
דמויות > דמויות משניות > משפחה מורחבת

שלי שמש (שירי גדני) – אחותה של ענת, הבת של ציפי. רווקה ותמיד משתפת את ענת ולעיתים את כל משפחת שלו על חיי הזוגיות הלא מוצלחים שלה. מדברת הרבה ונעלבת די בקלות.
עמוס שלו (אילן דר) – בעלה של אביבה. נוהג להסכים עם כל מה שאביבה אומרת אך כאשר היא הולכת או לא שמה לב אומר את ההפך הגמור. נוצרה בעיה עם דמותו של עמוס בין העונות, כאשר בעונה הראשונה צוין שהוא אביו החורג של יאיר, ולא אביו הביולוגי, ואילו בעונות האחרות נאמר שהוא אביו הביולוגי ולשניים יש אותו שם המשפחה.
אביבה שלו (עליזה רוזן) – אמו של יאיר ואשתו של עמוס, אשה מבוגרת ותרבותית שאינה מחבבת את ענת. חושבת שענת היא אמא לא טובה לילדיה. נוהגת לבשל, לטפל באי רצון בילדים של יאיר וענת ולהעביר ביקורת.
ציפי שמש (גילת אנקורי) (אורחת בעונה 2) – אמם של ענת ושלי. עשירה. גרה בחו"ל. אוהבת להתנשא ולהשוויץ בפריטיה היוקרתיים ובכסף הרב שיש לה. הייתה נשואה לשלושה גברים. לא מגלה לאף אחד את גילה, ואף משקרת לגביו. לא מרוצה מבחירת הבעל של ביתה ואף מקווה שיתגרשו.
דודה ציונה (תקווה עזיז) (אורחת בעונה 2) – דודתה של ענת, ממוצא עיראקי. נוהגת לנזוף בענת על חוסר הקשר שלה עם משפחתה. אשתו של עזרא.
דמויות > דמויות משניות > חברים

קובי (קובי מאור) – חברו הטוב של יאיר ושותפו לחנות האופניים, קובי תמיד נותן ליאיר עצות אך לפעמים עצותיו גורמות ליאיר להסתבך, בחלק מהפרקים נותן עצות מעט שוביניסטיות אך בדרך כלל יאיר אינו מקשיב לעצות כאלו. הוא ואשתו איריס הם הזוג החברי של יאיר וענת. אביהם של רומי, לירון ומתן.
רומי (טל בר לב) – (עונות 1–2) בתו של קובי וחברתו הטובה ביותר של יהלי. מאוהבת בעומרי.
דימה (איתי פלדמן) – (עונות 1–2) חבר טוב של דניאל. "שר המשקאות" שלהם.
גיא (אמיר חדאיו) – (אורח בעונה 1) חברו הטוב של עומרי. הוריו גרושים ועומרי מקנא בו.
מאיה (מיטל פארן) – (אורחת בעונה 3) חברתו של דניאל בעונה השלישית, כשהמשפחה טסו לחו"ל.
אלכס (לארה ווסברג) (אורחת בעונה 1, עונה 2) – חברה של דניאל. המשפחה שלו לא מחבבת אותה בכלל וענת לא מחבבת אותה בפרט ואף מתעבת אותה.
ליאן (מיכאלה אלקין) (אורחת בעונה 3) – חברתו של דניאל בעונה השלישית. הוא נפרד ממנה מכיוון שבילתה כל הזמן עם ענת.
אלישע חסיד (אלון רייזל) (אורח בעונה 1) – חברו הדתי של יהלי, ביום כיפור רצה לקחת לו את הגוגוסים כדי שיהלי יכפר בצורה זו על חטאיו; בנוסף, התחרה מולו בבחירות למועצת התלמידים בבית ספרם.
דמויות > דמויות משניות > דמויות נוספות

רויטל דקל אבינרי (לירית בלבן) – (עונה 2) הפסיכולוגית של עומרי, נוהגת לדבר על עצמה, ולשתף מחייה האישיים. עומרי מכנה אותה "חופרת".
שושי (שושה גורן) – (עונה 2) המנקה בבית משפחת שלו. נאמנה לענת שלו. אוהבת לאכול. מתפטרת בעונה 2.
סילבי (שני רוטנברג) – (אורחת בעונה 3) המחליפה של המנקה בביתם של משפחת שלו. ידועה בתור מישהי אשר יותר עוסקת בטלפון מאשר בלנקות.
המורה גילה (גליה ישי) – (אורחת בעונה 1) מורה בבית הספר בו למדה ענת שלו. ידועה בתור מחנכת הכיתה של ענת שלו בעת היותה תלמידה.
שידור הסדרה

הסדרה עלתה לשידור בשנת 2010, הוזמנו שלוש עונות מהסדרה שהופקה על ידי אולפני הרצליה. העונה הראשונה כוללת 13 פרקים ושודרה בימי שני בשעה 21:00 כחלק מבלוק הקומדיות שהפיק ערוץ 10 בקיץ 2010 ("כיף בשני בערוץ 10"), ביחד עם "הצרות שלי עם נשים". פרק הבכורה של הסדרה קיבל 9.6% רייטינג.
העונה השנייה כוללת 23 פרקים ששודרו בימי שישי ושבת. למרות הנתונים הבינוניים של פרקי העונה, חודשה הסדרה לעונה נוספת משום שהסדרה משרה אווירה משפחתית.
שידורה של העונה השלישית החל ביולי 2011 והיא כללה 14 פרקים. שידור עונה זו הופסק באוקטובר 2011 והמשיך שוב רק בחודש יוני 2012. בסוף אותו החודש הסתיים שידור פרקי העונה האחרונה של הסדרה.
בראשית 2015 החל שידור כל פרקי הסדרה בערוץ הילדים. באותה השנה, קיבלה הסדרה מועמדות לטקס נבחרי הילדים לסדרת השנה, וכל זאת שלוש שנים לאחר סיום הסדרה.
ב־1 בינואר 2017 החלו שידורים חוזרים של הסדרה בערוץ זום, תוך צנזור חלק מהפרקים בסדרה שאינם מתאימים לילדים, כדוגמת הפרק "סקס" בעונה הראשונה, וגם הפרקים שמשודרים בערוץ עוברים צנזור של ניבולי פה וסינון של קטעים שאינם מתאימים לילדים.
| עונה | פרקים | תאריך שידור | ממוצע רייטינג |
| --- | --- | --- | --- |
| 1 | 13 | 14 ביוני 2010 – 27 בספטמבר 2010 | 8.7% (11.6% בשיא) |
| 2 | 23 | 22 באוקטובר 2010 – 29 בינואר 2011 | 5.5% (7% בשיא) |
| 3 | 14 | 9 ביולי 2011 – 29 ביוני 2012 | 10.10% (10% בשיא) |
פרס המכון הישראלי לעיתונות

| --- | --- |
 תיאור:  פרס ישראלי בתחום העיתונות
 מדינה:  ישראל
 הגוף המעניק:  המכון הישראלי לעיתונות ולתקשורת 
 תקופת הפרס:  2021–הווה (כ־4 שנים) 
 נקרא על שם:  יחזקאל צבי קלצל 
 www.ispi.org.il
 
פרס המכון הישראלי לעיתונות ותקשורת הוא פרס ישראלי בתחום העיתונות שמעניק מדי שנה המכון הישראלי לעיתונות ולתקשורת.
רקע

הפרס בסך 50,000 ש"ח מוענק החל משנת 2021 לעיתונאים בתחום העיתונות הכתובה ובתחום התקשורת האלקטרונית במטרה לעודד מצוינות והצטיינות מקצועית על פרסום תחקירים ומאמרים.
רקע > מטרות הפרס

לעודד עיתונאים שהצטיינו בעבודתם העיתונאית והטביעו את חותמם על העיתונות הכתובה/התקשורת האלקטרונית.
להעניק תעודת הצטיינות למלאכת העיתונאות ולאיסוף עדויות וראיות תוך יצירת קשר של אמון עמוק עם המקורות
לציין הישגים בולטים בתחום התחקיר העיתונאי בעיתונות הכתובה/תחקיר כתבות עומק ודוקומנטרי העיתונאי בתקשורת האלקטרונית.
ועדות השופטים

בראש ועדת הפרס יושבת נשיאת המכון, השופטת בדימוס דליה דורנר.
בוועדת הפרס לשנת 2023 ישבו בנוסף: ענת פלג - עיתונאית ומנהלת המרכז לתקשורת ומשפט באוניברסיטת בר-אילן, מירב ארלוזורוב - עיתונאית, נדב איל - עיתונאי.
בוועדת הפרס לשנת 2024 ישבו בנוסף: העיתונאי וחוקר התקשורת פרופ' יחיאל לימור, העיתונאית רינה מצליח, והעיתונאי שאול אמסטרדמסקי.